**Simo Rouvali** (s. 13. marraskuuta 1975 Naantali) on suomalainen entinen jääkiekkoilija, joka edusti koko SM-liigauransa ajan Turun Palloseuraa vuosina 1994–1999. Hän pelasi SM-liigan runkosarjassa yhteensä 207 ottelua tehoin 30+40=70. Jäähyminuutteja kertyi 178. Rouvali pelasi urallaan myös puolustajana.

Ura
---

Rouvali oli TPS:n oma kasvatti. Hän pelasi ensimmäiset miesten pelinsä kaudella 1994–1995, jolloin noin puolet kaudesta kului I-divisioonajoukkue Kiekko-67:ssä ja puolet Rouvali pelasi SM-liigaa TPS:ssä. Hän pelasi SM-liigan runkosarjassa 19 ottelua tehoin 4+1=5 ja pudotuspeleissä viisi ottelua ilman tehopisteitä. Rouvali voitti Suomen-mestaruuden keväällä 1995.

Kausi 1995–1996 oli Rouvalille ensimmäinen kokonainen SM-liigassa. Hän teki yhden kauden piste-ennätyksensä tekemällä 44 ottelussa tehot 10+11=21. Rouvalin kausi päättyi SM-hopeaan keväällä 1996. Kaudella 1996–1997 TPS pelasi myös European Hockey Leaguessa. Joukkue ja Rouvali voittivat Euroopan mestaruuden, kun TPS voitti kotonaan Moskovan Dynamon lukemin 5-2. Rouvalin kausi SM-liigassa päättyi hopeaan toisen kerran keväällä 1997.

Kaudella 1998–1999 Rouvali teki uransa toiseksi parhaat pisteet tehoilla 5+13=18 ja hän voitti keväällä 1999 toisen Suomenmestaruutensa.

Halvaantuminen
--------------

12. kesäkuuta 1999 Rouvali oli mestaruuteen päättyneen kauden jälkeen viettämässä vapaa-aikaansa Samppalinnan maauimalassa, Turussa. Hän hyppäsi pää edellä uima-altaan matalasta päästä veteen ja löi sukeltaessaan päänsä altaan pohjaan. Rouvalin selkäranka vioittui neljännen ja viidennen nikaman kohdalta, jonka seurauksena hän sai neliraajahalvauksen. Samalla Rouvalin SM-liigaura päättyi vain 23-vuotiaana. 

Onnettomuuden jälkeen Rouvali kykeni liikuttamaan vain silmiään, mutta kovalla kuntoutuksella hän sai kädet toimimaan ja pystyy kelaamaan itse pyörätuoliaan. Rouvali käytti kuntoutukseensa Giselher Schalowin kehittämää rytmisdynaamista menetelmää, kunnes se kiellettiin Suomessa. Rouvali on nykyään tietokoneammattilainen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1994–1995 | Kiekko-67 | I-divisioona | 22 | 4 | 5 | 9 | 22 | - | - | - | - | - |
|  | TPS | SM-liiga | 19 | 4 | 1 | 5 | 10 | 5 | 0 | 0 | 0 | 0 | Kanada-malja |
| 1995–1996 | TPS | SM-liiga | 44 | 10 | 11 | 21 | 61 | 9 | 1 | 0 | 1 | 8 |
| 1996–1997 | TPS | SM-liiga | 47 | 6 | 7 | 13 | 34 | 9 | 0 | 1 | 1 | 6 |
| 1997–1998 | TPS | SM-liiga | 44 | 5 | 8 | 13 | 49 | 3 | 1 | 1 | 2 | 2 |
| 1998–1999 | TPS | SM-liiga | 53 | 5 | 13 | 18 | 24 | 9 | 0 | 2 | 2 | 2 | Kanada-malja |
| 5 kautta | yhteensä | SM-liiga | 207 | 30 | 40 | 70 | 178 | 35 | 2 | 4 | 6 | 18 |

Lähteet
-------

* Simo Rouvali The Internet Hockey Databasessa (englanniksi)
* Simo Rouvali Eurohockey-sivustolla (englanniksi)
* Simo Rouvali *Elite Prospects*. Everysport Media Group AB.  (englanniksi)

### Viitteet

1. ↑  Maarit Virkkula: Simo Rouvali - taistelija - Akuutti  3.6.2003. YLE.fi. Viitattu 10.9.2010.
2. ↑  Mervi Luotonen: Huippukiekkoilija Rouvalin perheessä totutellaan vauva-arkeen  10.5.2008. Radio Majakka. Viitattu 10.9.2010. [vanhentunut linkki]
3. ↑  Ex-jääkiekkoilija Simo Rouvali halvaantui 10 vuotta sitten  21.4.2009. Lapin Kansa. Viitattu 10.9.2010. [vanhentunut linkki]